# **DECIZIA ETAPEI DE ÎNCADRARE**

## Nr. 00 din 00.00.2019

Proiect

Ca urmare a solicitării de emitere a acordului de mediu adresate de **Comuna Pericei**, cu sediul județul Sălaj, comuna Pericei, satul Pericei, nr. 239, înregistrată la APM Salaj cu nr. 2724/05.04.2019, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.06.2019, că proiectul: ***Realizarea sistemului de producție și distribuție a energiei termice pe bază de energie geotermală în comuna Pericei***, propus a fi amplasat în: județul Sălaj, comuna Pericei, satul Pericei, nr. cadastral 51778, 50782,

***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.***

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a).** Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 2 lit. d) (1), pct. 3 lit. a) și pct. 3) lit. b);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comunei Pericei şi la sediul titularului, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

- din analiza listei de control pentru etapa de încadrare rezultă că, proiectul nu are impact semnificativ asupra mediului;

**b) Caracteristicile proiectului:**

***b1) dimensiunea şi concepţia întregului proiect:*** Prin prezentul proiect se urmărește realizarea unui sistem de alimentare cu energie geotermală necesară încălzirii şcolii, dispensarului, căminului cultural, centrului after-school, centrului de zi, a bisericilor, respectiv a primăriei Pericei. Proiectul propune realizarea a două foraje geotemale (unul de extracţie şi unul de injecţie) şi a unei reţele de transport agent termic secundar, de la modulul termic propus în zona forajului de explorare, până la ultimul consumator, Biserica ortodoxă Pericei.

Amplasamentul celor două foraje geotermale, identificat prin nr. cad. 51778 (cu o suprafaţă de 7000 mp), situat în extravilanul com. Pericei şi nr. cad. 50782 (cu o suprafaţă de 800 mp), situat în intravilanul satului Pericei, este proprietatea comunei Pericei. Accesul pe amplasament se va realiza din străzile existente în satul Pericei.

Utilajele, instalaţia de foraj şi anexele, depozitul de materiale şi scule specifice, vestiarul, grupul sanitar, etc, vor fi prezente temporar, doar pe durata efectivă de execuţie a forajului şi probelor de producţie. Durata de execuţie a sondei şi a probelor de producţie este de cca 150 de zile.

După execuţia sondei, instalaţia de foraj şi anexele se vor demonta, suprafaţa ocupată rămasă până la finalizarea programului de explorare, fiind de cca. 40 m2. Această suprafaţă va cuprinde: capul sondei şi perimetrul adiacent necesar echipamentului de suprafaţă şi traseului conductei de evacuare a apei PVC ø 90 mm x 20 m, cu deversare în şanţul pluvial existent.

*Suprafeţe betonate*: în afara de beciul sondei (2x1,5x1,5m), nu se realizează.

Coordonatele în sistem Stereo 1970 a perimetrului de explorare:

|  |  |  |
| --- | --- | --- |
| Pct | X(m) | Y(m) |
|  | 638500 | 337992 |
|  | 637915 | 339482 |
|  | 637730 | 339410 |
|  | 638315 | 337920 |

Coordonatele forajelor programate:

* foraj explorare (Fh1) x = 638383 y = 338017;
* foraj injecție (Fh2) x = 637841 y = 339399;

- **apa geotermală,** pentru încălzirea apei din instalaţii, prin schimb de căldură, va fi asigurată din Fh1, puterea totală instalată 1577 kW; apa geotermală utilizată, de la care s-a preluat doar energia termică (nu se va interveni în nici un fel asupra calităţii acesteia), va fi reinjectată printr-un foraj de injecţie (executat la aceeaşi adâncime ca a forajului de explorare), pentru a preveni epuizarea apei din subteran; debitul necesar de apă geotermală (agent termic primar): Q=17,29 l/s; cerinţa de apă geotermală, Qzi med =20,85 l/s;

- **executarea celor două foraje geotermale**, astfel:

**- foraj de explorare**, cu diametrul Dn=400 mm şi o adâncime de 700 ml, amplasat pe numărul cadastral 50782, cu un debit de extracţie estimat la Q=62,4 mc/h (la o temperatură de 34,8 ˚ C), dotat cu electropompă submersibilă cu Q=62,40 mc/h şi H=60 mcA;

**- foraj de injecţie,** cu diametrul Dn=400mm şi o adâncime de 700 ml, amplasat pe nr. cad. 51778;

- **realizare reţea termică** pentru transportul apei geotermale de la forajul de explorare spre modulul termic, prin pompare, prin conductă din oţel cu Dn=100 mm şi L=4 m;

- **amplasare modul termic** de 1920 kW, de tip container metalic, complet echipat, realizat din 12 pompe de căldură de 160 kW fiecare, racordate în serie şi paralel, pentru prepararea agentului termic secundar; caracteristici tehnice: temperatura tur: 50˚C; temperatura retur: 39˚C; debit agent termic secundar: 125,39 mc/h, în 3 trepte:

* treapta I, pompă de căldură COP 4,6 (408 kW), temperatură intrare/ieşire agent primar: 18,6/13˚C;
* treapta a II-a, pompă de căldură COP 5,5 (512 kW), temperatură intrare/ieşire agent primar: 25,7/18,6˚C;
* treapta a III-a, pompă de căldură COP 6,6 (657 kW), temperatură intrare/ieşire agent primar: 34,8/25,7˚C;

**- amplasare conductă din PEHD, cu L=1566 ml, pentru preluarea apei uzate termic la 10 ˚C**, de la modulul termic şi redirecţionarea ei spre un rezervor metalic suprateran cu V=300 mc, amplasat în imediata apropiere a forajului de reinjecţie; din rezervorul metalic apa va fi transportată în forajul de reinjecţie prin intermediul unei staţii de pompare containerizată, complet automatizată, care va avea un debit Q=62,40 mc, H=400 mcA, conducte de aspiraţie şi de refulare a staţiei de pompare, cu lungimea de 8 ml, respectiv 9 ml; amplasamentul cu nr. Cad. 51778 pe care vor fi realizate: rezervorul metalic, staţia de pompare de reinjecţie şi forajul de injecţie, va fi împrejmuit pe o lungime de 211 ml, cu gard din panouri de sârmă din oţel, montată pe stâlpi metalici, cu înălţimea de 2 m;

**- reţele de termoficare pentru agentul termic secundar**, tur-retur, L=1315 ml, de la modulul termic la consumatori, pozate în spaţiul verde, astfel:

* conductă din oţel preizolată 2xDn=40/110 mm, 78 ml;
* conductă din oţel preizolată 2xDn=65/140 mm, 57 ml;
* conductă din oţel preizolată 2xDn=100/200 mm, 320 ml;
* conductă din oţel preizolată 2xDn=125/225 mm, 860 ml;

**- 2 subtraversări în zona drumului naţional DN 1 H**, cu conducte agent termic secundar, montate în tub de protecţie de oţel, cu Dn=400 mm, pe o lungime de 22 m, fiecare, iar înainte de fiecare subtraversare se va amplasa câte un cămin de vane;

- **contoare de apă** pentru monitorizarea debitului de apă extras şi injectat;

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: **- apa rece,** va fi asigurată prin branşament la reţeaua de alimentare cu apă potabilă a localităţii; volumul de apă necesar umplerii instalaţiei este V=27,26 mc, grad de recirculare 100 %; necesar Qzi med =108,96 mc/zi; cerinţa Qzi med =131,57 mc/zi;

În timpul exploatării se va utiliza apa geotermală. După scăderea temperaturii acesteia în schimbătoarele de căldură şi pompa de căldură, apa va fi reinjectată, în totalitate, în acelaşi strat de unde a fost extrasă.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

Deşeurile menajere din organizarea de şantier, precum şi cele inerte rezultate din tehnologiile de execuţie, se vor colecta pe tipuri, se vor depozita în spaţii special amenajate, urmând ca deşeurile menajere să fie transportate la un depozitul de deşeuri solide nepericuloase autorizat, cele din materiale recuperabile se vor valorifica, iar cele inerte vor fi depozitate la un depozit de deşeuri nepericuloase solide autorizat.

Nămoluri şi deșeuri de foraj se va colecta în container metalic şi se va preda unităţilor autorizate în vederea valorificării/eliminării în condiţii ecologice.

**b5)** ***poluarea şi alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri și condiții pentru emisii în atmosferă, gestionarea deșeurilor rezultate, ocuparea de teren, astfel realizarea proiectului va conduce la efecte negative nesemnificative atât pe durata proiectului cât și după realizarea lui.*

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.Se vor respecta în totalitate lucrările necesare organizării de șantier.

***Organizarea de șantier*** necesară realizării obiectivului va fi amplasată în incinta obiectivului. Spaţiul pentru organizarea de şantier va fi delimitat.

Constructorul se va organiza și dota cu materiale, utilaje, echipamente și personal specializat pentru execuții și finalizarea lucrărilor de construcții montaj. Pe șantier vor fi stabilite sursele de utilități astfel:

* alimentarea cu apă: necesarul de apă pentru muncitori va fi asigurat prin achiziționarea de apă plată îmbuteliată;
* pentru apele uzate menajere de la personalul de execuție și alte tipuri de ape uzate rezultate din activitățile de șantier se va amenaja o toaletă ecologică cu recipient colector etanș;
* deșeurile rezultate în urma activităților desfășurate în timpul fazei de construcție vor fi evacuate prin grija constructorului;
* constructorul răspunde de protejarea lucrărilor executate și a materialelor din șantier până la recepția finală a lucrărilor;

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 66 din 15.11.2018 emis de Comuna Pericei, cele două foraje geotermale se realizează pe terenuri proprietatea comunei Pericei, înscriși în CF nr. 51178, nr. cad. 51778, în suprafață de 7000 mp situat în extravilanul comunei Pericei și în CF nr. 50782, nr. cad. 50782, în suprafață de 800 mp situat în intravilanul satului Pericei.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** conform Licenței de Dare în Administrare pentru Explorare a resurselor de apă geotermală, 21439 /2018 emisă de Agenţia Naţională pentru Resurse Minerale pentru Perimetrul geotermal Comuna Pericei;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie şi funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. SJ – 00 din 00.00.2019,*** eliberat de A.N. Apele Române, Administrația Bazinală de Apă Someș - Tisa:
* începerea execuției lucrărilor se va anunța cu cel puțin 10 zile înainte la ABA Someș - Tisa;
* în perioada de execuţie a lucrărilor se vor lua toate măsurile ce se impun pentru evitarea poluării apelor, pentru protecţia factorilor de mediu, a zonelor apropiate şi se va respecta întocmai tehnologia de execuţie prezentată, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice;
* pe durata execuției lucrărilor şi după, constructorul şi beneficiarul au obligaţia de a asigura scurgerea liberă a apelor, depozitarea de materiale sau staţionarea utilajelor în albie sau pe malurile cursului de apă fiind interzisă;
* recepția lucrărilor se va face în prezența delegatului ABA Someș - Tisa;
* la punerea în funcțiune a lucrărilor avizate beneficiarul va solicita și va obține autorizația de gospodărire a apelor, conform prevederilor Legii Apelor nr. 107/1996, cu modificările și completările ulterioare;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György